ming030890/wiki-yue-high-quality huggingface dataset:
阿公岩道

阿公岩道，右面建築物係明華大廈A座。
阿公岩道（英文：A Kung Ngam Road）係香港東區一馬路，喺香港島筲箕灣阿公岩西面，以阿公岩命名。
阿克蘇紅旗坡機場

阿克蘇紅旗坡機場（粵音：aa3 hak1 sou1 hung4 kei4 bo1 gei1 coeng4）係喺中國新疆嘅一個機場，喺1966年嗰陣起好，喺1978年改建兼且開放畀人用嚟搭飛機。
阿克陶

阿克陶係中國新疆克孜勒蘇一個縣，人口17萬。
阿公岩村道

阿公岩村道（A Kung Ngam Village Road）係香港島東區嘅一條路，嚮筲箕灣阿公岩西面山腳，港島東區走廊南；以前有條阿公岩村，而家都有阿公岩村村民[唔該解釋係乜東東]。條路好似一個十字架[唔該解釋係乜東東]，北面係工廠大廈區，包括星島新聞集團大廈、成報川匯集團大廈、讀者文摘、東都中心。
麗港公園

麗港公園，香港公園之一，遊樂場之一，喺觀塘茶果嶺道，英文叫Laguna Park。行政上歸觀塘區。設施有緩跑徑、健身徑。
麗港城

麗港城係香港九龍大型私人屋苑之一，喺東九龍觀塘區藍田，茶果嶺道同偉業街交界。觀塘海傍隔離嘅麗港城望到維多利亞港海景，全屋苑佔地大約一百萬平方呎。
麗港城分4期共38座，有8072個住宅單位，臨海而起；城內設施有兩個住客會所、三個購物商場（麗港城商場、麗港城中城、麗港中心）、兩間幼稚園、多個休憩公園、兒童樂園同埋緩跑徑，重有有成30萬呎嘅麗港公園。
住客可以行大概10分鐘或者搭免費穿梭巴士，去東九龍旗艦商場 - 創紀之城五期嘅apm商場。
麗港城前身係亞細亞火油茶果嶺油庫。
維基同享有多媒體嘅嘢：Laguna City
麗溟衞公祠

麗溟衞公祠，堂號福雲，喺廣州市海珠區瀝滘村付四約北12號，係番禺瀝滘衞氏大夫房十九世祖嘅祠堂。清朝光緒五年（1879年）起。坐北朝南。2012年8月定爲海珠區不可移動文物。

建築
總面闊三間11.2米，總進深兩沓20.6米，佔地230.72 平方米。
頭門面闊三間11.2米，進深兩間九架6.1米，山牆承重。有三級花崗岩條石級，兩便有小抱鼓形垂帶石。鑊耳封火山牆，龍船脊。前牆明間凹入去做門廊。門廊花崗岩條石鋪地。石門夾，兩棟木門。明間係廳，兩次間係倒朝房。第一二沓之間天井深4.95米，石屎鋪地。兩便係卷棚頂廊，碌筒瓦面。門上高有光緒年木匾額書「麗溟衞公祠」，右邊打棟寫「光緒己卯季冬穀旦」，左邊落款寫「賜進士出身吏部左侍 郎翰林院編修前廣東 全省提督學正通家晚 生胡端瀾拜書」，下低兩個豆腐章。
第二沓面闊三間，進深9.6米十五架，三柱同後牆承重。屋頂形式同第一沓咁上下。有兩級花崗岩石級。
麗江三義國際機場

麗江三義國際機場（粵音：lai6 gong1 saam1 ji6 gwok3 zai3 gei1 coeng4）係喺中國雲南嘅一個機場，喺1995年嗰陣起好兼且開放畀人用嚟搭飛機。
麗江古城

麗江古城（粵拼：lai6 gong1 gu2 seng4，，又叫麗江古鎮（粵拼：lai6 gong1 gu2 zan3），係中國雲南省麗江市嘅舊城區，1997年12月4號俾聯合國教科文組織定為世界文化遺產，同埋喺2007年攞到亞太區文物古蹟保護獎。

概要
麗江古鎮又叫大研鎮，喺麗江壩中間，係中國歷史文化名城入面唯一冇城牆嘅古鎮，聽講係因為麗江土司（世襲統治者）係木氏，起城嗰陣好似木字加框而成「困」字嘅原因。納西族名叫「鞏本知」，「鞏本」係倉廩，「知」即係集市，所以麗江古鎮應該係倉廩集散之地。
古鎮喺縣境嘅中部，地理坐標係東經100°14′，北緯26°52′。海拔2400米。係一座風景秀麗，歷史悠久同埋文化燦爛嘅名城，亦係中國罕見嘅保存相當完好嘅少數民族古鎮。

史
麗江古鎮喺宋末元初開搞，到依家有八百幾年歷史。當時麗江木氏祖先將統治中心由白沙搬到而家嘅獅子山。喺1253年，蒙古軍南征，木氏先祖阿宗阿良投降。1254年，蒙古設三賧（粵拼：saam1 daam6）嚟睇實民官。1277年，改麗江路通安州。大明洪武十五年（1382年），通安州知州阿甲阿得返到大明改設麗江軍民府，賜阿甲阿得木氏，封世襲知府。
麗江古鎮係明朝麗江軍民府同清朝麗江府嘅府衙署所在地，大明叫大研箱。大清改叫大研里，喺清咸豐年間（1860年到），古城大部份建築都因戰亂而冧嗮。民國以後改叫大研鎮。

登錄過程
1997年12月3號，聯合國教科文組織世界遺產委員會一致通過，將麗江古鎮列入《世界遺產名錄》。被納入世遺保護嘅範圍除咗大研古鎮外，重有白沙、束河等兩處民居建築群。
麗江葶藶

麗江葶藶（學名：Draba lichiangensis）係十字花科葶藶屬下嘅一個種。
馬田壆

馬田壆（英文：Ma Tin Pok）係香港一個嚮元朗區十八鄉嘅村落，於僑興路與大樹下西路交界，座落喺馬田村、龍田村、西漁涌同深涌村之間。馬田壆村並唔係原居民村，唔從屬於其他村落，亦冇入十八鄉鄉事委員會。

史
馬田壆一帶系山貝河合流嘅地方，兩河勒分別源至大棠同塘頭埔，該處起有馬田橋連結元朗新墟同十八鄉各村。1950年代起，馬田壆開始有人定居，逐漸發展成條雜姓村落，村口咁兩旁大多數系永久屋宇，周邊就以寮屋為主。事關馬田壆村為處河交匯噉，居民常受水浸困擾。政府於1963年落實元朗防洪工程計劃，將山貝河河道再起成條大明渠（元朗大坑渠）同數條支渠，現時馬田壆村內仍然保留著數條原山貝河河溪。早年有村民喺村內搭建咗一個簡單天后神位作供奉，祈求風調雨順。一九七四年，村民組織「合眾堂花炮會」共天后誕會景巡遊，並重修天后公，天后宮曾於一九八八年同2004年複修。1989年，馬田壆村花炮會新會所落成。

軼事
1990年代，馬田壆村多次有村民中六合彩到頭獎同二獎，引來香港電視台合風水師到村內採訪。

近年發展
2006年，貫通元朗南嘅十八鄉路通車，將馬田壆村一分為二。2011年，恒基兆業就一幅位於馬田壆嘅地皮向城規會申請改扒地段以發展低密度住宅，但遭到否決。業主向居於應該噉嘅花農收地，惹法律糾紛同衝突，其間花農多次遭人騷擾，直到2018年遷出。車，將馬田壆村一分為二。業主其後基於政府「青年宿舍計劃」，捐咗笪地出嚟起咗一座27層高嘅青年宿舍。宿舍喺2022年落成，由保良局營運，宿舍個名叫保良局李兆基青年綠洲。
馬田·拿殊

馬田·拿殊（英文：Martin Nash；1975年12月27號—）係加拿大一位退役足球員，職業生涯一共五次入選北美聯合足球聯賽甲組全明星隊，並且為兩支球隊羅車斯特犀牛同溫哥華白浪分別奪得過兩次聯賽冠軍。佢亦都為加拿大國家隊打過36場比賽（25場首發），攻入兩球。佢宜家係溫哥華白浪嘅青訓教練兼球探。
馬田拿殊個大佬係加拿大籃球員史提芬·拿殊。
馬田基利

馬田基利（粵拼：maa5 tin4 gei1 lei6，英文：Martin Kelly，1990年4月27號—）係英倫嘅足球員，司職後衛，效力緊英超球隊水晶宮足球會。
馬田加特拿

馬田加特拿（Martin Gardner，1914年10月21號—2010年5月22號）係美國嘅通俗數學作家，佢仲鍾意科學懷疑論、微觀魔法、哲學、宗教同埋文學。佢寫過五十本以上嘅書，亦攞過大把獎，包括美國物理學會同埋美國鋼鐵基金會嘅優秀科學作者獎。
馬田奧尼

馬田奧尼（粵拼：maa5 tin4 ou3 nei4，英文：Martin O'Neill，1952年3月1號—）係北愛爾蘭足球領隊、前足球員，球員時期踢中場。

葳蕤史
呢節要加長。
馬田村

馬田村（英文：Ma Tin Tsuen）係香港一條位於元朗區十八鄉嘅圍村。

特色
馬田村嘅圍門同村內神廳於2009年重建。
馬田波曼

馬田波曼（Martin Bormann，1900年6月17號—1945年5月2號）係納粹德國納粹黨黨務中心領導人，納粹德國打輸仗後自殺死。
陳健榮

陳健榮（英文：Chan Kin Wing，12月13號—）係香港無綫電視男藝員。
陳健碩

陳健碩係香港親中派政治人物，土木工程拓展署前處長(2011年退休)、香港工程師學會前會長。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
陳健星

陳健星（粵拼：can4 gin6 sing1，Chan Kin Seng，1985年3月19號—），喺澳門出世，係澳門足球運動員，前澳門足球代表隊嘅成員。
陳偲穎

陳偲穎（粵拼：can4 si1 wing6，Chan Sze Wing，2007年11月21號—）係家燕媽媽藝術中心培訓嘅香港童星，佢自細鍾意演戲，兼且有呢方面嘅天分。佢六歲半已經開始拍銀行、主題公園等廣告同宣傳片；喺2014年，佢俾薛家燕發掘，開始拍第一套電視劇《收規華》，從此踏上童星之路。
陳傑漢

陳傑漢，係臺灣音樂製作人、作曲家同結他手。

簡歷
佢做過陳昇樂團結他手。
陳健樂

陳健樂（英文：Chan Kin Lok，1994年3月7號—）係香港女子泳手，2009年開始參加國際賽。佢喺2018年亞洲運動會代表香港喺游水接力項目攞到銀牌同銅牌各一。
陳健民

陳健民（Chan Kin-man，1959年—）係香港泛民主派學者，而家係香港中文大學社會學系副教授，佢係讓愛與和平佔領中環其中一位搞手。
陳健波

陳健波，GBS，BBS，JP（Chan Kin Por，1954年5月10號—）係香港立法會保險界功能界別議員，中國大陸出世，籍貫廣東潮州。2022年7月起擔任行政會議非官守議員。
2008年香港立法會選舉嗰時，保險界功能界別立法會議員陳智思唔角逐連任，陳健波最尾以60票對52票贏咗另一名候選人蔡中虎，成為第四屆香港立法會議員。
舊陣時陳健波加入恒生銀行後由練習生做起，做嘢好辛苦，大約有八年時間過住「日出而作，日入而溫習」嘅生活，就算放年假都係為咗預備考試。31年後離職嗰陣，陳健波係恒生銀行助理總經理同埋保險業務主管。
陳健波關注基層問題，包括最低工資同埋全民退休保障計劃等。佢認為香港有需要設立全民退休保障制度，嚟幫補強積金嘅不足，重多次出席爭取全民退休保障聯席活動。

選舉經歷
2021年，佢喺李家超無提政綱嘅情況下，有份提名李家超參與2022年香港行政長官選舉。
魚角

魚角（Yue Kok或Yu Kok），又寫漁角，係香港一地，舊時海角，亦係一村。地喺大埔，喺大埔舊墟東北，鳳園以南，大埔新市鎮東北邊，大埔工業村以西。村近汀角路，雅麗氏何妙齡那打素醫院東面山腳。
未建大埔新市鎮同大埔工業村以前，魚角原本喺海邊，後尾填海成內陸。今日汀角路近魚角轉嘅轉角位，就係舊日海角嘅寫照。

村
今日漁角，村內屋宇，起成三排。最前排中間，有祠堂，叫張氏宗祠。村南有樓樂賢居，之間有魚角公廁。

附近屋宇
魚角以南，隔汀角路，係富善邨，邨中以救恩書院，最近魚角。魚角沿汀角路西行，到富亨邨。邨中以大埔循道衞理小學，最近魚角。魚角後山，有雅麗氏何妙齡那打素醫院，有山路可通，但亦可以由富亨邨入。魚角東面，係大埔工業村。有大笪空地，等工業同民居分隔。空地近汀角路，亦有啲寮仔。魚角沿汀角路北行，就到鳳園涌。涌邊一邊有路上狗屎圍，又一邊有田心污水泵房，再過啲有鳳園路入鳳園。

交通
今日九龍巴士，仍有漁角一站。
汀角路轉角位，亦係路口，同大福街及完善路相通。
大埔去大尾𡰪嘅單車徑，亦途經魚角。
魚蛋

魚蛋（粵語：jyu4 daan2）係廣泛分佈喺中國南部、香港、澳門，同東南亞嘅小食，喺香港特別常見。佢係用魚肉同埋澱粉，撈埋調味料整成。佢多數都係圓碌碌形狀，但係亦都有第二啲樣，好似正立方體咁。香港嘅食肆通常寫佢做魚蛋，普通話就通常叫佢做魚旦。
魚蛋喺斯堪的納維亞都可以揾到。

製作方法
東方嘅魚蛋製法係將先將魚切絲或壓平。然後再將魚肉一面加鹽一面撈均，直至質地軟滑為止。呢個技巧類似蟹柳嘅製作過程，都係靠咁嚟將魚肉入面本來紏纏一齊嘅蛋白質拉開，令肉質變得有彈性。
斯堪的納維亞嘅魚蛋係用完全壓成肉泥嘅魚，牛奶同薯仔粉混合，再揉成球形整出嚟嘅。用呢個方法整嘅魚蛋質地比較柔軟。

中國福州
福州嘅魚蛋係魚肉同免治豬肉混合整成。

香港
香港嘅魚蛋始於1950年代嘅流動小販。呢種魚蛋用油炸過，外層金黃色，用好平嘅鯊魚肉製作，爽口彈牙。通常用竹籤串起幾粒賣、亦有啲係用紙杯裝住。小食檔每串 / 每杯有幾粒就唔定，價錢視乎食檔喺邊度（大約 6 至 12 蚊一串 / 杯）。有啲小食檔專賣魚蛋，就好似西方嘅熱狗攤。食嗰時通常會落辣椒醬、咖喱醬、甜醬。一般嘅魚蛋檔有辣味同原味兩款魚蛋畀人揀，辣味魚蛋通常浸喺咖喱汁（叫咖喱魚蛋）或者沙爹汁，而原味嘅魚蛋就會浸喺清湯整熱。

統計
2002年嗰陣有人統計過，香港人每日食 55 噸（即係大約 375 萬粒）魚蛋，即係每年大約 13 億粒，又即係每人每年平均食 196 粒魚蛋。

台灣
台灣嘅魚蛋主要用虱目魚肉整成。虱目魚嘅肉令台灣魚蛋有獨特嘅質感同味道。呢個亦都係虱目魚嘅主要食法。

印尼
喺印尼，魚蛋叫「bakso ikan」（印尼文，意思係「魚肉丸」）。印尼嘅「bakso」（肉丸）多數用牛肉整，但間中會有用魚肉整嘅。印尼人偏好將呢啲魚肉丸同豆腐，魚肉烏打同湯一齊上。

菲律賓
魚肉丸喺菲律賓係幾受歡迎嘅地道小食。菲律賓最常見嘅魚蛋叫做「bola-bola」（菲律賓文，意思係「球球」），形狀有啲扁扁地，多數用墨魚或者鱈魚整成，再配甜辣醬或者甜酸醬。

泰國
喺泰國美食入面通常將魚肉丸炸或者燒。有時會加泰式咖哩。泰式魚肉丸主要用七星飛刀整。

斯堪的納維亞
瑞典嘅「Fiskbullar」同挪威嘅「Fiskeboller」通常係罐裝賣。瑞典人鍾意將魚肉丸同薯蓉或者飯一齊上，再配魚子醬或者其他海鮮醬汁。而挪威人就鍾意將佢哋嘅魚肉丸同薯仔加白汁一齊上，或者加咖哩或蘿蔔條。
魚蟹汁

魚蟹汁（英文：anchovy sauce，意謂鯷魚汁）係西餐用嘅一種汁，以白汁加鯷魚茸而成。
魚藤屬

魚藤屬（學名：Derris）係豆科以下一個屬，直立灌木或小喬木植物。個屬有70幾個種，分布熱帶地區。魚藤屬植物嘅根有魚藤酮，係種天然殺蟲劑同魚毒。
魚蝦蟹

魚蝦蟹係種賭錢遊戲，屬賭骰仔嘅變種，主要喺中國南方同越南流行，喺農曆新年玩。
魚蝦蟹會用魚、蝦、蟹、金錢、葫蘆同雞嘅圖案代表點數。
魚茶

魚茶（粵拼：jyu4 caa4），又叫魚酸，係海南黎族嘅一樣傳統發酵食品。其實係一種特製嘅魚餐，因食用時係用水沖泡，跟著就飲湯食魚，有啲似沖茶。不過其實個名係由黎話轉為海南話嘅發聲。

分類
「魚茶」可分成濕魚茶同乾魚茶兩種。前者係要將魚同炒米粉或熟米飯趁熱嘅時候撈埋一齊，適量加鹽，再用陶罐密封七到十幾日，之後就食得，封存嘅越耐就越好食。製乾魚茶就會用魚乾 。

製作
主要工序係將生魚或生肉溝入米飯度，落啲鹽，放入陶罐腌製發酵。為咗改善魚茶嘅風味，亦可以加入辣椒、大蒜或其他調味品。 密封過程度忌黐油，唔係嘅話就會腐爛。
喺白沙黎鄉，製作嘅步驟係劏好魚斬細後，摻食鹽腌兩三個鐘頭，再將魚洗淨晾乾。跟著就同魚混勻煮熟嘅乾飯或小米等，再加姜片、蒜等，之後放落壇或玻璃樽度密封等渠發酵。如夏季嘅時候放10日左右就搞掂；如冬季，就需要15日左右。選料講究揀石鯪魚、鰱魚、鱅魚、歪嘴魚、福壽魚等。

相關詩作
北宋嘅詩人梅堯臣飽食過魚茶後，試過揮毫話：「大魚人騎上天去，留得小魚來按觴。吾物吾鄉不須念，大官常饌有差別。」
魚蛋粉

魚蛋粉，又叫魚蛋河，係起源自潮州嘅嘢食，將煮熟嘅潮州魚蛋同河粉，加埋柴魚片高湯大火熬成。
魚膥

魚膥（又寫成魚春），或者叫魚子（又寫成魚籽），係魚嘅膥，當中唔少品種都畀人當做嘢食，有豐富嘅營養。
高鼎國

高鼎國(KAO Geoffrey Edward)，香港親中派商人，華明行集團執行董事、英納格大中華區總裁。

早年經歷
佢喺美國普林斯頓大學畢業，主修經濟學、副修工程管理同金融。2004年返香港之後，出任華明行有限公司嘅執行董事，主要負責瑞士英納格表喺大中華區嘅營運、策劃、銷售同埋市場推廣事務。
2014年，佢由孫秉樞提名，當選十大傑出青年。

家庭
佢已經結咗婚，太太係張尹馨，兒子高家瀚喺國際棋壇有少少成績。佢外公係李惠利，阿爸係高叔平。高偉國係佢細佬。
髙克恭

髙克恭（1248年—1310年）係大元一位畫家同文人。
髙田椋汰

髙田椋汰（2000年6月10號—）係日本足球員，打後衞位置，效力秋田藍閃電。
髙木理己

髙木理己（1978年7月13號—）係退役日本足球員，教練，執教過鳥取飛翔。
髙澤優也

髙澤優也（1997年2月19號—）係日本足球員，打前鋒位置，效力群馬草津溫泉。
髙田健太

髙田健太，係大韓民國嘅一個男藝人同歌手。
髙尾瑠

髙尾瑠（1996年11月9號—）係日本足球員，打後衞位置，效力大阪飛腳。
髙橋大悟

髙橋大悟（1999年9月17號—）係日本足球員，打前鋒位置，效力北九州向日葵。
髙橋直也

髙橋直也（2001年5月28號—）係日本足球員，打中場位置，效力大阪飛腳。
雪橇

雪橇係種可以喺冰面或者雪地上面滑行嘅交通工具，通常會用馬拉。
喺運動比賽，雪橇可以分做兩大類：長雪橇同短雪橇。
雪梨海港大橋

雪梨海港大橋（英文：Sydney Harbour Bridge）係澳洲雪梨嘅一座主要大橋，橫跨雪梨港連接雪梨市中心同埋北岸。呢座引人注目嘅橋樑同埋附近嘅雪梨歌劇院構成咗雪梨最出名嘅景色之一。大橋外形似衣架，所以有「衣架」嘅外號。直到1967年為止，雪梨海港大橋係雪梨最高嘅建築。
雪梨海港大橋喺新南威爾士州公共工程處工程師約翰·布拉德菲爾德（John Bradfield）嘅指揮下，喺1932年完工。大橋高過海平線134公尺，同時亦係世界上第5長嘅拱橋。

建議
早喺1815年就有人提出起橋樑嘅計劃，嗰陣有建築師建議應該喺北部海港南岸起一座橋樑。

設計
1900年時嘅雪梨海港大橋嘅草案設計圖
新南威爾士州公共工程處約翰·布拉德菲爾德（John Bradfield）喺1912年被任命為雪梨海港大橋同埋大都會鐵路建設嘅首席工程師。
雪梨海港大橋嘅招標過程之中，政府收咗26間公司嘅設計提案，之後喺1924年3月24號將合約畀咗英國米德爾斯伯勒都門朗建築公司，報價4,217,721澳元。拱橋嘅設計比懸索橋同埋吊橋嘅提案建議平，亦畀咗更大嘅剛度嚟支撐大量嘅交通需求。
開始起橋嗰陣，雪梨中心商業區（CBD）嘅雪梨地下鐵系統（Sydney underground railways）亦開始起緊，而家叫做城市圈系統。橋梁嘅設計用四線車道，車道兩邊都有兩條鐵路軌道同埋一條小徑。
建造緊嘅雪梨海港大橋

建造
建造緊嘅雪梨海港大橋
1932年1月19號，第一次進行火車測試。雪梨海港大橋經歷咗三個星期嘅測試之後，政府宣布雪梨海港大橋嘅安全冇問題，準備開雪梨海港大橋。
雪梨海港大橋嘅總建造成本係625萬澳幣，直到1988年先至全部找數。

完工
雪梨海港大橋喺1932年3月19號（星期六）正式開幕。
雪梨茶

雪梨茶喺一般涼茶舖都有得賣，功效有潤燥止咳，清熱生津。如果喺屋企沖，可以將鮮雪梨放落砂鍋煎煮，用冰糖去調味，放入雪櫃做凍飲。
雪梨音樂學院

雪梨音樂學院（Sydney Conservatorium of Music）係一所位於澳洲新南威爾斯州雪梨嘅歷史悠久音樂學校，喺麥格理街。佢係澳洲最老同埋最有名嘅音樂學校之一，位置喺雪梨中央商業區嘅東邊，近皇家植物園。
雪梨布倫納

雪梨布倫納（Sydney Brenner，1927年1月13號—2019年4月5號）係南非一個生物學家，出名研究秀麗蟲（C. Elegans）嘅神經系統。
雪梨港

雪梨港（英文：Sydney Harbour），又叫悉尼港、積臣港（英文：Port Jackson），係澳洲悉尼嘅天然海港。
雪梨港東臨南太平洋，西接巴拉馬打河（流經巴拉馬打市），更因悉尼歌劇院同悉尼港大橋坐落喺度而出名。

歷史
1770年，占士曲船長發現咗雪梨港，攞咗好友爵士積臣嘅姓，叫佢做「積臣港」。喺航海日志（英文：Logbook）中，占士曲噉寫：「中午…喺陸地兩三英里外嘅灣裏邊我哋搵到一個好似安全嘅泊位，我叫佢積臣港。」呢次係歐洲人有據可查嘅第一次發現。
悉尼港

地理
從地理角度嚟睇，雪梨港係一個谷灣，面積55平方公里，長19公里。河口嘅周長317公里，满潮嗰陣河口嘅容量係5億6千2百萬立方米。

島
雪梨港港内有好多島，包括鯊魚島（Shark Island）、克拉克島（Clark Island）、Fort Denison、山羊島（Goat Island）、鸚鵡島（Cockatoo Island）、Spectacle Island、Snapper Island同埋Rodd Island等。
有一啲島因為填海工程，而家成為陸地一部分，包括Bennelong Island、花園島（Garden Island）同埋Berry Island。
雪梨科技大學

雪梨科技大學（英文：University of Technology Sydney )，係澳洲一間州立大學，1988年創立，位於新南威爾士嘅首府悉尼。在校學生超過40,000名，下設9大學院，係一間以商、法、科技為主嘅綜合大學 ，佢哋嘅商學院喺2006年獲美國AACSB認證。學校校舍主要分佈喺Broadway、Haymarket，Kuring-gai等。

歷史
1843年初創辦嘅時候叫做雪梨機械學院，1878年升格為雪梨理工學院（又譯悉尼技術學院），1969年悉尼技術學院嘅一部分獨立成爲新州科技學院。

爭議
2020年9月，澳洲廣播公司報道，雪梨科技大學要求教職員就教材進行自我審查，避免提及中國政治上可能唔準確嘅資料，並舉中國領土為其中一個例子。事件被報道後，校長雅各布（Ian Jacobs）一方面發電郵畀教職員致歉，但係助理教長金江（Laurie Pearcey）就中國留學生發出簡體中文信，表示嗰篇報道「有誤導性」。
雪梨晨鋒報

《雪梨晨鋒報》（英文：Sydney Morning Herald），又譯《悉尼晨鋒報》，係澳洲報紙，1831年喺雪梨創刊，禮拜一到六每日出紙，政治立場中間，係澳洲歷史最耐嘅報紙。
阿諾龐馬

阿諾龐馬（粵拼：aa3 nok6 pong4 maa5；英文：Arnold Palmer；1929年9月10號—2016年9月25號），又譯阿奴龐馬，係美國嘅專業哥爾夫球員，亦係哥爾夫界最偉大嘅球手，賓夕凡尼亞州拉籌伯人。曾經贏過好多次PGA巡迴賽（今日嘅PGA巡迴冠軍賽）冠軍直到2006年退役，期間重帶動過哥爾夫球運動嘅普及同發展。
2016年9月25號，佢因為心血管問題而引發併發症，喺匹茲堡大學醫學中心（英文：University of Pittsburgh Medical Center）死咗，終年87歲。
阿貝爾定理

阿貝爾定理係冪級數嘅一個重要結果。

定理
假設  係個一冪級數，佢嘅收斂半徑係 R。若對收斂圓（模長係 R 嘅覆數嘅集合）上面嘅某個覆數 ，級數  收斂，就有：。
若果 收斂，則結果顯然成立，唔需要引用呢個定理。

例子同應用
阿貝爾定理嘅一個實際應用係用嚟計算已知收斂級數。方法係通過喺級數每項後面加上  項，將問題換成冪級數求和，最後再計埋 x 趨於 1 嗰陣時冪級數嘅極限。由阿貝爾定理之中可以知道，呢個極限就係原級數嘅和。
為計算收斂級數，設 。於是有 
為計算收斂級數，設 。所以有
阿貝爾羣

阿貝爾羣（粵拼：aa3 bui3 ji5 kwan4；英文：abelian group，又叫交換羣或可交換羣，英文：commutative group）係羣嘅一種，喺入面任何兩個元素做羣運算嘅時候，次序都係唔緊要嘅，亦即係話，個羣運算係交換嘅。整數配加法同實數配加法都係阿貝爾羣，而阿貝爾羣呢個概念亦都可以話係推廣咗呢兩個羣嘅概念。阿貝爾羣個名出自19世紀嘅挪威數學家——尼斯·亨利·阿貝爾。
交換羣係代數入面好重要嘅概念，一啲更複雜嘅結構，例如環、體、向量空間、代數等等都係建基於交換羣嘅概念。比起非交換羣，交換羣嘅性質簡單好多，舉例嚟講，有限交換羣同有限生成交換羣嘅分類都簡單過非交換嘅版本。

定義
假設G係個羣，，而「•」係羣運算。如果，噉G係個阿貝爾羣。任何兩粒係G入面嘅元素，佢哋喺運算之前交換位置都唔會影響出嚟嘅結果。

例
複數
用表示裝住所有複數嘅集。係普通加法。呢個羣係一個阿貝爾羣。因為喺入面，加法次序嘅改變係唔會影響佢嘅結果。
非零分數
假設係指所有數值非零嘅分數，噉而。係普通乘法。呢個羣都係個阿貝爾羣。
正數
假設係所有嘅正數，唔包括0，而係普通乘法。都係個阿貝爾羣。當嘅羣運算由變嘅時候，佢就唔係個阿貝爾羣，因為佢冇「另一半」同埋「0」。
阿貝拉貝特河

阿貝拉貝特河係俄羅斯一條河，位於薩哈共和國，屬於亞納河嘅支流，河道全長153公里，流域面積約2,570平方公里，河水主要嚟自融雪同雨水。
阿貝爾·塔斯曼

阿貝爾·塔斯曼（Abel Tasman，1603年—1659年10月10號），係荷蘭探險家，響搵南方大陸期間，雖然搵唔到澳洲，但搵到塔斯曼尼亞島（范德文蘭）、紐西蘭、湯加同斐濟。
阿貝爾獎

阿貝爾獎係一項由挪威王室向傑出數學家頒嘅一個獎，由2001年每年頒一次，紀念挪威數學家阿貝爾。
鳥羽伏見之戰

鳥羽伏見之戰（日文：鳥羽・伏見の戦い），係日本戊辰戰爭最開頭嘅一場戰爭，響1868年1月27號至30號期間發生。呢場仗響約莫京都南嘅上鳥羽（即京都市南區）、下鳥羽、竹田、伏見（即京都市伏見區）同埋橋本（即京都府八幡市）搞。

經過
路線
因為幕府漸漸冇威信，將軍德川慶喜又多次響政治上面失敗，導致大政奉還，有唔少藩士希望恢復幕府，所以就開始同明治新政府對抗。
1868年1月3號，幕府軍曾經響上鳥羽同新政府軍打。冇耐，另一支幕府軍就響伏見同另一支新政府軍打仗。響上鳥羽嘅幕府軍原先係打敗咗新政府軍，但係響伏見嘅就死傷慘重，所以鳥羽嘅唯有走去江戶。
另一方面，幕府軍嘅援軍向近江地區伊勢進攻，並打入大津，但新政府軍都唔差，趕咗幕府軍去石部宿。一日後，幕府軍成功打入佐土原藩、岡山藩、德島藩，而新政府軍就因為驚佢哋入侵埋大津而走咗佬。呢場仗係幕府軍響鳥羽伏見之戰入面，唯一一場算得上係勝利嘅仗。
響淀入面，幕府軍指揮官佐久間信久冇耐就戰死。
同一日，仁和寺宮嘉彰親王（即小松宮彰仁親王）響明治天皇命令下成為官軍指揮官。一日後，官軍響伏見同幕府軍打仗，最後幕府軍因為受唔住而退到淀城，仲閂埋城門，令到官軍唯有撤退。
德川慶喜走佬
一日後，幕府軍響橋本再次同新政府軍死過。因為幕府前幾場差唔多都輸咗，冇嗮士氣，所以好快就畀新政府軍打到死得七七八八，最後要走到大坂。
1月19號，響西鄉隆盛策劃下，二百幾個庄內藩兵響江戶城對薩摩藩藩邸放火，之後江戶城就用火攻佢哋。一個禮拜後，德川慶喜響京都進攻，最終響1月27號響鳥羽同埋伏見撞到新政府軍，三日後幕府軍正式投降，明治新政府勝。
鳥棲砂岩

鳥棲砂岩（日文：サガン鳥栖）係日本一支職業足球隊，日本甲組職業足球聯賽（J1）球隊之一。球會根據地係佐賀縣鳥棲市，主場係鳥棲球場。

史
1997年成立。1999年加入日本職業足球聯賽。
鳥結糖

鳥結糖，澳門叫紐結糖，係種硬糖，主要用到麥芽糖、蛋白同果仁去整。
鳥瞰圖

鳥瞰圖（英文：bird's-eye view），或者譯做俯視圖，係指由高嘅角度睇一件物體嘅圖像，彷彿好似睇嘢嘅人係一隻飛緊嘅雀鳥。
鳥神星

鳥神星軌道（藍色）、妊神星軌道（綠色）、冥王星軌道（紅色）同黃道（灰色）。近日點（q）同遠日點（Q）側邊標註有經過日期。圖中各天體都處於2006年4月嘅位置，並表現出相對大細唔同嘅反照率同顏色。
鳥神星（符號：, Makemake）係太陽系第四粒被定義做矮行星嘅星，亦係第四近太陽嘅矮行星，最初叫2005 FY₉，後尾畀咗小行星編號136472。直徑約莫係冥王星四分之三。而佢表面得溫度得30K，冚滿甲烷冰，亦可能有乙烷冰。2015年發現到佢有粒衞星，暫時叫住S/2015 (136472) 1先。
米高 E 布朗嘅團隊喺2005年3月31號發現鳥神星，並喺2005年7月19號將呢個發現同鬩神星嘅發現一齊公布，但比妊神星嘅公布遲咗兩日，因為佢被發現嘅日期接近復活節，所以發現隊以「復活兔」為佢嘅暱名，暫時只係發現到一粒鳥神星嘅衛星，英文叫做MK2，暫時未有正式中文名，不過按照衛星命名習慣可以推定佢嘅正式中文名稱會係「鳥衛一」。
天文學家發現到鳥神星、妊神星同閻神星之後，因為閻神星比冥王星嘅體積大，所以就開始質疑一個星球嘅定義，最後天文學家將冥王星重新定義為一個矮行星，而且鳥神星、妊神星、閻神星，仲有以前以為係小行星嘅穀神星都定義為正式嘅矮行星。
鳥神查實叫馬騎馬騎，係復活節島神話裏便嘅造人之神，雀人族嘅神。
鳥羽

鳥羽（とば）係日本三重縣一個市，人口2萬。

名人
禦木本幸吉：企業家，被譽為珍珠之王。
鳥松區

鳥松區（粵拼：niu5 cung4 keoi1）係台灣高雄市嘅一個市轄區。
鳥栖

鳥栖（とす）係日本佐賀縣一市，人口有7萬。
維基同享有多媒體嘅嘢：Tosu, Saga
喺開放街圖（Open Street Map）嘅鳥栖地圖。
鳥海晃司

鳥海晃司（1999年5月9號—）係日本足球員，打後衞位置，效力千葉JEF聯。
鳥海浩輔

鳥海浩輔（粵拼：niu5 hoi2 hou6 fu6，1973年5月16號—）係日本嘅一個男配音員。

配音作品一覽
呢個表唔完整，歡迎加料。
魯綱宇

魯綱宇（藝名嘟嘟），係臺灣音樂製作人。佢同周已敦喺第34屆金曲獎憑住《Telephone》攞到最佳單曲製作人獎。
魯襄公

姬午（前575年—前542年）即魯襄公，係春秋魯國君主，前572年到前542年在位。
魯芬

魯芬（英文：Lo Fun，1954年4月7號—2017年2月6號），原名張偉芬，祖籍江蘇徐州，香港出世，係香港綠葉演員，因為朋輩都以「老」字相稱，佢綽號「老芬」，所以用佢諧音「魯芬」做藝名。佢契爺係男演員兼馬評人董驃。
魯芬喺2017年因為皮肌炎逝世。

逝世
2017年2月6日凌晨，魯芬因罕見疾病皮肌炎導致肺部衰竭喺元朗區嘅博愛醫院離世，終年63歲。消息經佢屋企人喺凌晨發聲明證實。聲明全文如下：
「
致各位傳媒朋友：

魯芬女士今日凌晨時分因皮肌炎導致肺部衰竭，在家人及朋友陪同下安詳離世，終年63歲。
魯芬女士於十個月前患上皮肌炎，從得知自己患病後，她都一直勇敢面對，對戰勝病魔充滿積極樂觀態度。
感恩各界的愛與關懷，適時公布喪禮安排。
願魯芬女士早往佛國淨土。喃嘸阿彌陀佛！
謝謝！
」
魯菜

魯菜，又叫山東菜，係源自山東嘅菜式，風行中國華北同中國東北，包括北京、天津、河北等地。魯菜可以細分做三個派系：濟南菜、膠東菜同孔府菜。
魯莊公

姬同（前706年10月7號—前662年8月11號）即魯莊公，係春秋魯國君主，前693年到前662年在位。
魯豫有約

《魯豫有約》（粵拼：lou5 jyu6 jau5 joek3；英文：A Date With Luyu）係香港鳳凰衛視嘅電視談話性節目，喺2002年1月5號開播。2008年湖南衛視購買中國大陸區獨播版權並喺4月14號開始播出，後停播。2010年1月4號開始喺安徽衛視播出，之後改喺旅遊衛視播出。節目首播喺香港鳳凰衛視，但錄影地點喺北京亞洲電視城。除播出常規性嘅談話性節目外，呢個節目不時會播出特別節目，包括《你最非凡》同《豫薦》。

播放時間
《魯豫有約》依家分別喺鳳凰衛視、安徽衛視播出，2014年開始，由於頻道節目播出調整，因此該節目由原先嘅每星期播出5期改做每星期播出3期。
依家安徽衛視已唔再播出該節目，改由旅遊衛視播出，一個星期播9次，分別喺星期一至星期五下晝3點44分至下晝5點10分、星期六至星期日下晝2點51分至下晝3點51分同星期四至星期六夜晚8點30分至夜晚9點30分。

鳳凰衛視
除特別說明外，以下播出時間都係北京（香港）時間為準。
鳳凰衛視中文台：周二至周四10:40-11:25首播，周二至周四14:00-14:45、周三至周五02:25-03:00重播
鳳凰衛視香港台（播出的內容相對較舊）：周一至周五22:00-23:00首播，周二至周六04:10-05:00、07:30-08:30、11:00-11:50、17:00-18:00重播
鳳凰衛視歐洲台（倫敦時間）：周二至周四11:00-11:55、17:05-18:00及周三至周五03:30-04:25
鳳凰衛視美洲台（美國西岸時間）：周二至周四01:30-02:25、08:30-09:25及20:00-21:00
鳳凰衛視澳洲版（悉尼時間）：周二至周四22:00-22:55及周三至周五04:05-05:00

採訪嘉賓
《魯豫有約》採訪嘉賓多為明星，公眾人物，偶爾也訪問一些特殊職業或有特殊經歷嘅民眾等等。

明星訪談
《魯豫有約》歌嘉賓嚟自中國大陸、香港、台灣較多，係演播室訪問，偶爾都會去其他地方訪談。
歌手：蔡依林、林俊傑、范瑋琪、孫燕姿、羅志祥、韓紅、劉歡、張惠妹、張學友、林憶蓮、周杰倫、劉德華、黎明、鄭秀文、陳慧嫻、周華健、劉若英、S.H.E、五月天、Super Junior-M、蕭敬騰等；
主持人：白岩松、王小丫、趙忠祥、吳宗憲、張小燕、蔡康永、大S、汪涵、謝娜、何炅等；
演員：張艾嘉、章子怡、趙薇、陳坤、林心如、蘇有朋、古巨基、王寶強、甄子丹、劉超、孫儷、成奎安、李連杰等。
劇組：武林外傳劇組、梅蘭芳劇組、畫皮劇組、愛情左右劇組、奮鬥劇組、李米的猜想劇組、鄉村愛情II劇組等。
魯肅

魯肅（粵拼：lou5 suk1，172年—217年），字子敬，臨淮東城（今安徽定遠縣永康）人，東漢末年東吳嘅戰略家、政治人同外交家，幫東吳策制天下啲大勢，喺周瑜死後接掌前綫啲軍事，力主同劉備嘅勢力對抗曹操。217年去世，死時僅45歲。
電腦工程

電腦工程（computer engineering，CE）係工程學嘅一門，運用電腦科學同電子工程領域上嘅相關知識開發電腦軟件同硬件。
電腦數控

電腦數控（Computer Numeric Control，簡稱CNC）係可以通過電腦預先落指令而令到機床自動去加工嘅技術，主要用喺工業同建築物料生產嘅範疇。
電腦斷層掃描

電腦斷層掃描（computed tomography scan，CT），係種用X光轉住噉照射人體後再用電腦整成斷層影像嘅技術，好有效睇清楚人體內部嘅情況，方便斷症。
電腦數據

電腦數據（英文：Computer data），又叫電腦資料，係指可以透過電腦解讀成資訊嘅材料，由0同1嘅二進制數碼訊號組成。
電腦性能

電腦性能（英文：computer performance）係指一個電腦系統能夠做幾多有用嘅運算同埋做起呢啲運算上嚟嘅效率係點。電腦科學家會用準確度、運算時間同速度等嚟量度一部電腦嘅性能。而一般嚟講，一部性能良好嘅電腦具有以下嘅特徵：
做起運算上嚟用嘅時間少；
用嘅運算資源（睇埋寄存器）少；
快速嘅數據壓縮同解壓；
數據傳遞花嘅時間短... 等等。
霜月10號

霜月10號（法文：10 Frimaire），亦叫十字鎬日（法文：Pioche），係法國共和曆入面每年嘅第70日，離年尾重有295日（閏年296日）。
霜凍警告

霜凍警告（英文：Frost Warning；又叫霜警）係香港高山上或新界內陸地區可能出現地面霜嗰陣，由香港天文台發出嘅警告信號。霜凍警告系統獨立於其他氣象警告，例如強烈季候風信號、火災危險警告及雷暴警告，呢啲警告可以同時生效；另外由於結霜喺寒冷或嚴寒天氣先會出現，所以從1999年寒冷天氣警告設立以嚟，呢個警告必定喺寒冷天氣警告生效嗰陣先會發出，同時唔會同佢相反嘅酷熱天氣警告同時生效；除咗呢樣嘢，由於結霜唔會喺惡劣天氣出現，所以呢個警告亦唔會同熱帶氣旋警告信號、暴雨警告信號、山泥傾瀉警告同埋新界北部水浸特別報告同時生效。
香港冬天天氣寒冷，當露點降至接近或低過攝氏0度同風力微弱嗰陣，高山同新界內陸地區就有可能出現地面霜。當有跡象顯示香港高山或新界內陸地區會出現地面霜，天文台就會發出霜凍警告去提醒農民地面霜對農作物嘅影響。從天文台警告同信號資料庫入面，霜凍警告由1991年12月28號下晝4點40分首次發出，第二次要喺1999年12月22號下晝4點半先發出；但其實霜凍警告早喺1968年11月已經存在。

用年份去計
*：當中由上一年發出到當年取消嘅一次並冇計入。
以上資料截至2021年。

霜凍警告之最
註：霜凍警告資料庫記錄由1991年開始。而以下紀錄截至2020年。
生效時間最長：2016年1月23號12:00至26號09:45，維持69個鐘45分鐘（2日21個鐘45分鐘）。（睇埋2016年北半球寒潮）
生效時間最短：2011年1月17號03:50至09:45，維持5個鐘55分鐘。
發出最多次數同生效日數最多嘅年份：2010年，出過6次，生效過9日。
發出最多次數同生效日數最多嘅冬季：2010至2011年冬季，出過8次，生效過12日。
入冬以嚟最早兼第一次發出警告：2010年12月16號12:00至12月17號08:30，維持20個半鐘。
入冬以嚟最遲兼第一次發出警告：2010年3月10號16:30至3月11號07:45，維持15個鐘15分鐘。
入冬以嚟最早兼最尾一次發出警告：1991年12月28號16:40至12月30號07:40，維持39個鐘（1日15個鐘）。
入冬以嚟最遲兼最尾一次發出警告：2010年3月10號16:30至3月11號07:45，維持15個鐘15分鐘。
同一寒冷天氣警告生效時段發出最多次數：2009年1月8號16:20至1月16號09:45，共發出4次。
最多結霜報告日數嘅年份：2010年，共有9日，打破1974年共有8日嘅舊紀錄。
最多結霜報告日數嘅冬季：1973至1974年冬季，共有10日。而霜凍警告設立後就係2013至2014年同2015至2016年冬季，各有6日。
霜儂機場

霜儂機場（愛爾蘭蓋爾文：Aerfort na Sionainne，英文：Shannon Airport，IATA代碼：SNN；ICAO代碼：EINN）係愛爾蘭西海岸嘅國際機場，係愛爾蘭歷史最悠久嘅機場，位於卡拉郡霜儂市。

來往香港
香港冇直航機去霜儂機場，要轉一或兩次機先至去到，航程起碼要20個鐘。

來往廣州
廣州冇直航機去霜儂機場，要轉兩次機或以上先至去到，航程起碼要22個鐘，甚至係30個鐘。
霜

霜係空氣度飽和水氣，響啲嘢嘅面度凝結，變成固體，原因係周圍空氣，溫度低過露點。而成個過程就叫結霜。霜結晶大細視乎幾多時間同水氣，而佢通常都係透光。
霜有好多種，要睇點形成。霜會整壞生果草木，亦會整壞馬路面。
維基同享有多媒體嘅嘢：Hoar frost
維基同享有多媒體嘅嘢： White frost
霜月

霜月（粵拼：soeng1 jyut6；法文：Frimaire）係法國共和曆入面每年嘅第3個月，約莫係格里曆11月21號到12月20號，亦即約莫係人馬座嘅日子。
霜月個法文名嚟自「frimas」，即係霜。
霜月11號

霜月11號（法文：11 Frimaire），亦叫蠟日（法文：Cire），係法國共和曆入面每年嘅第71日，離年尾重有294日（閏年295日）。
霜月12號

霜月12號（法文：12 Frimaire），亦叫辣根日（法文：Raifort），係法國共和曆入面每年嘅第72日，離年尾重有293日（閏年294日）。
霜月13號

霜月13號（法文：13 Frimaire），亦叫雪松日（法文：Cèdre），係法國共和曆入面每年嘅第73日，離年尾重有292日（閏年293日）。
霓裳魅影

《霓裳魅影》（Phantom Thread）係一部2017年嘅美國愛情歷史時代電影，由保羅湯瑪士安德遜執導。主演係丹尼爾戴路易斯，呢套戲係佢退休前最後一部演出嘅電影。
龍眼洞森林公園

（注意「洞」字有地名變音）係中國廣東省廣州市嘅一間森林公園，喺2000年起，2001年起好，位置喺天河區龍眼洞西邊嘅山地東坡。東北邊冇遠係漁沙坦，西北邊係鬼王山，南邊係元崗同長湴嘅交界。呢間公園係天河區火龍鳳生態景區當中嘅其一景，山頂有4座琉璃瓦頂嘅亭。另外，喺呢間公園西邊有條路可以去到金盤嶺、鬼王山同烏仔山、杓蔴山等超易蕩失路嘅地區，亦可以去到漁沙坦、大源、太和嶂附近。
喺公園東邊嘅石陂湖邊，有廣東邊防武警同龍眼洞啲居民一齊搞嘅軍民友誼林。2002年植樹節時，幾千位武警官兵同天河區政府、沙河鎮（今日嘅沙河街道），龍眼洞各級領導幹部同村民一齊上山種樹。
龍神

龍神係香港漫畫家邱福龍1992年筆下嘅一個漫畫人物。
龍神係香港漫畫《龍臣》嘅主角，係天地四維之一，負責保護法器定天儀嘅天界神將。
龍目島

龍目島係印尼小巽他群島其中一個島，喺峇里東面，	4,514平方公里大，住331萬人。
龍眼

龍眼（粵拼：lung4 ngaan5；學名：Dimocarpus longan）；第個名係桂圓（gwai3 jyun4）或荔枝奴（lai6 zi1 nou4）；閩南話嗰邊重可以嗌福圓（fuk1 jyun4；閩南話：Lêng-géng）；佢既係無患子科龍眼屬嘅常綠大喬木，又係華南嘅亞熱帶地區入面猛咁出嘅一種生果。呢樖嘢重可以用嚟做風景林同埋防護林。

名
劉永福故居入面嘅龍眼樹牌
「龍眼」呢個名究竟係點嚟，到而家為止，連古代嘅書入面都冇明顯嘅出處。

古仔
雖然話噉，但係有三篇同佢有關嘅得意古仔：
其中前兩篇嘅古仔係後嚟冇乜人信佢，而最後一個古仔就有啲拉臣吓。

惡龍同桂圓一齊死埋？
喺舊時傳說就出現咗條惡龍，成日喺度搞搞震，冇幫襯，嚟將民眾搞到一鑊熟。結果有位嗌「桂圓」嘅英武少年嚟為民除害，隻身去打殘條惡龍。結果佢先用鋼刀銡穿咗惡龍嘅左眼，喺惡龍反撲嗰陣又將佢嘅右眼都挖埋，結果惡龍就因為出血太多先至死咗。而桂圓都唔好彩，佢因為傷得太重都死埋。收尾班鄉親就將龍眼同桂圓埋咗落地下，結果第年就出咗兩樖大樹，而且重結埋果，而果嘅樣就好似嗰時嘅龍眼。所以啲人就嗌佢係「龍眼樹」或「桂圓樹」。

善龍隻眼跌咗落地，變成樖樹？
喺舊時傳說話有個人識咗條善龍。後嚟佢出街黐咗張皇榜話搵龍眼幫皇后醫眼病。點知佢去搵咗條善龍，善龍就將自己隻眼挖咗下嚟畀佢。而嗰個人將龍眼畀咗皇帝之後，皇帝就開心喇，佢出咗好多金銀畀嗰個人，說如估將另一隻龍眼都搞嚟嘅話就畀你做大官。點知嗰位又去搵善龍。善龍話唔畀之後，搞到嗰位人趁善龍唔注意就掹咗把刀仔殺咗條善龍，而善龍就嬲到擘大隻嘴將嗰個人揼死咗。但係嗰隻眼跌咗落地就變成龍眼樹。

楊貴妃食咗嗰隻水果之後，尐病就好返嗮？
重有個古仔就話之前楊貴妃病咗，乜都唔食嘅。點知有位大臣就向唐玄宗介紹咗個水果畀楊貴妃食，而楊貴妃睇啱咗呢隻水果就猛咁食，結果尐病就好返嗮。而唐玄宗就幫呢隻水果改咗名嗌「桂圓」。而「桂圓」呢兩個字就係「貴體復原」噉解。

所謂「荔枝奴」
因為呢隻水果成日喺荔枝結咗果之後就輪到佢結果嘅，所以「荔枝奴」嘅名就係噉嚟。

形態
呢樖嘢有6——10米高。樹葉係長橢圓形，而且係互生品種嘅偶數好似羽毛噉嘅複葉。而葉嘅硬度同顏色方面，都有啲似牛皮噉，而且係緣色、光滑到冇毛咁滯，成樖嘢嘅地基嗰度有小小斜。而花嗰方面，佢開黃白色嘅花仔，有公同乸嘅兩性花，而結果時間一般喺秋初時分。而佢嘅果係啡片白肉黑核，味清甜。但係呢樖嘢嘅生長環境要求都好高吓，一般喺亞熱帶比較暖嘅氣候而且冇乜霜凍嘅地區係最啱佢生嘅。

水果
龍眼嘅果
龍眼嘅果既可以生食，又可以整成龍眼乾嚟食。而佢啲花蜜係蜂蜜入面，品質最靚嘅一個，因為佢嘅色係金黃到好苓。喺冚唪唥嘅龍眼品種入面，其中肉大核細嘅「石硤」係最靚嘅品種。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
龍眼可以用嚟做藥，佢可以醫貧血、心悸、失眠、健忘、神經衰弱同病後、產後身體虛弱等病。但係食得太多就好滯氣，而且有熱氣嗰啲人係食得。尤其係大肚婆，如估食咗佢嘅話，好易搞到BB嘅胎氣有問題。
龍眼雞

龍眼雞（Pyrops candelarius）又叫長鼻子，古時叫黃蟲，因為頭上有一支突出物，但唔係鼻，唔可以用嚟呼吸。佢係昆蟲綱，半翅目，蠟蟬科嘅一種，容易認到，而且較為常見。分布東南亞地區。鍾意留響荔枝或龍眼樹樹幹度，有時會聚埋一齊。吸食樹汁為主。卵塊由幾百個卵組成，表面佈滿由雌蟲產卵時抹上去嘅白臘粉。
鷹獵

鷹獵係種打獵嘅方法，獵人會用馴養嘅鷹或者猛禽幫手去捉住獵物，然後將獵物交畀獵人。
維基同享有多媒體嘅嘢：Falconry
鷺江

鷺江村喺廣州南郊，亦寫鷺岡，舊底係番禺縣茭塘司鷺江堡下嘅一條村，大姓係莫、車。南便係大塘；北便係下渡村；東便拍住桂田村；西便傍住康樂村。1940年代，社會學家楊慶堃教授喺鷺江做調查研究，喇佢起咗個學術名叫南景村。
鷺江站

鷺江站（粵拼：lou6 gong1 zaam6；英文：Lujiang Station）係廣州地鐵8號綫嘅車站，喺海珠區新港西路同下渡路嘅交界地底，廣州城市職業學院（海珠校區）正門嘅西南邊，喺2003年6月28號開放。
呢個站喺2003年6月28號到2010年9月22號係廣州地鐵2號綫嘅車站。

站廳
鷺江站嘅收費區喺站廳嘅北邊，而南邊係人行通道。車站嘅商舖都喺嗮車站嘅東北偏北嘅收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅東邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

站台
鷺江站嘅站廳
鷺江站嘅站台，喺2014年8月27號影。
柱上啲字
呢個站有1個島式月台，喺新港西路嘅地底。

商舖同自助服務
而家嘅鷺江站入面有唔同類嘅鋪頭畀乘客買嘢同服務，好似有便利檔、書店同洗衫舖等。
另外，鷺江站入面重有好多自助服務設施畀乘客用，包括咗自動販賣機同埋自動影相機等；重有好易機嚟充羊城通，交水電費同交通嘅罰錢呢啲服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記做廣州地鐵薈嘅會員嚟查獎分、換獎品都得。以下係呢個站有嘅鋪頭同自助服務：
商舖
天天洗衣
鴻福堂
7-Eleven
日閱堂

規劃時期（1988年）
喺1988年嘅「十字綫網」規劃入面就話咗嗰時舊2號綫嘅一個站，喺廣州大道嘅東邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。
舊2號綫時期嘅鷺江站（2003年6月28號——2010年9月21號），圖左邊嘅站名喺2010年9月底刨走咗。

通車之後，舊2號綫時期（2003年6月28號——2010年9月21號）
2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞路線一分為二嘅工程。

8號綫時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。

利用狀況
呢個站附近冇幾遠都係一片住宅區，重有部分學校響度。所以呢個站嘅客流都係啲返放工嘅人同上落堂啲學生比較多。喺客流高峰期都比較多人下。
喺2014年5月12號開始，呢個站成日喺每個星期一早上高峰期搞客流控制。
鷹爪蘭

鷹爪蘭（粵拼：jing1 zaau2 laan4；學名：Artabotrys hexapetalus）；第個名係鷹爪花（jing1 zaau2 faa1）或鷹爪（jing1 zaau2）或鶯爪（ngang1 zaau2）；佢既係香荔枝科鷹爪花屬入面嘅一種常綠攀援灌木，又係四季常青植物。呢種植物喺柬埔寨、印尼、越南、菲律賓、斯里蘭卡、臺灣、泰國、馬來西亞、印度同埋中國大陸嘅福建、浙江、雲南、江西、廣東、廣西等地嘅海拔300——1,500米高嘅地方先至見到佢。佢成日都俾人用佢嚟做搭棚架嘅材料同時，重可以用嚟修剪成獨立觀景樹同埋綠化植物。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
鷹爪蘭嘅藥用方面，佢嘅根同果都可以入藥。
鷹金錢

鷹金錢（粵拼：jing1 gam1 cin4）係中國廣東廣州一罐頭食品廠商，1893年成立，總部位置喺天河區黃埔大道西100號（富力盈泰廣場入面）B棟1901～1905房；工廠喺從化太平場工業大道13～15號（從化經濟技術開發區入面嘅雅芳工廠隔籬）。間嘢主要出罐頭食品為主，尤其係佢屬下嘅豆豉鯪魚產品喺廣州街頭比較出名。

史
1893年：工廠成立，早期嗌廣茂香罐頭廠。
1912年：喺香港註冊咗商標。原先嘅廣茂香罐頭廠重組，一分為二成廣奇香罐頭廠同廣利和罐頭廠。
1955年：因公私合營，廣奇香罐頭廠同廣利和罐頭廠重新合併，重組成廣奇香罐頭廠。
1956年：廣東罐頭廠正式喐手起，嗰時成為蘇聯（1992年解體）同中國大陸搞經濟合作嘅165個緊要項目之一，亦做咗中國大陸一五計劃當中喺廣東搞嘅大型企業之一，地址揀咗喺郊區員村近住珠江邊一帶（而家係天河區嘅紅專廠所在地）。
1958年：喺員村入面工廠正式起好兼投產，嗰時成為咗亞洲最大嘅罐頭工廠。
1960年：廣東罐頭廠收購咗廣奇香罐頭廠而繼續生產。
1984年：成為廣東第一批攞到自營進出口嘅企業。
1994年：公司改名做鷹金錢企業集團。
1998年，公司陸續將亞洲汽水廠、廣州糖果廠、嶺南餅乾廠、羊城食品公司等十幾間飲料企業吸收合併咗。
2008年：因廣州市城市發展規劃搞「退二進三」工程，原先喺員村嘅工廠搬到從化太平鎮一帶繼續搞。同時亦喺茂名電白同四川南充嗰邊搞咗戰略合作，出咗海魚同肉類罐頭嘅生產聯盟。
2016年：為咗實現十三五發展規劃，喺廣東海寶罐頭食品搞咗增資擴股項目。
2021年：香港消費者委員會檢測驗出一罐「鷹金錢」金獎豆豉鯪魚嘅鈉含量達880毫克，相等於世界衞生組織建議成年人每日攝取鈉上限（2,200毫克）嘅4成。
鷹獅獸

丹麥哥本哈根動物學博物館嘅鷹獅獸「標本」。
鷹獅獸（希臘文：γρύφων），又叫做獅鷲，係一種傳說當中嘅動物，通常有鷹頭、鷹翼、鷹爪（作為前肢）同埋獅子嘅後半身。傳說重話鷹獅獸係財富嘅守護獸。
鷺環海天度假酒店

鷺環海天度假酒店係澳門路環一間五星級度假村。裏面無賭場。
2021年1月19號澳門政府將乘搭東京回澳專機嘅100位澳門人同16位機組人員全部人送去呢間酒店。之後呢度被定為檢疫酒店。
飛水

飛水，又叫出水，係將未煮嘅嘢食放落滾水煠一陣間，除雜質同異味。
飛水嘅方法係先煲好一煲滾水，再將想飛水嘅放落煲度煠到半熟（通常一兩分鐘就得），攞出嚟洗淨就可以再煮。
飛滋

飛滋，又寫痱滋，係口腔、唇或者脷嘅黏膜生嘅一點點白色潰瘍，掂到會好Q痛。
飛田裕大

飛田裕大（1996年8月15號—）係日本足球員，打中場位置，效力YSCC橫濱。
飛砂風中轉

《飛砂風中轉》（英文：Once A Gangster），係2010年上畫嘅港產片，由鄭伊健、陳小春、方中信主演，莊文強執導。
飛碟

飛碟唱片：臺灣嘅唱片公司，1995年因為同華納音樂產生分歧而喺1996年俾華納音樂收購咗。
飛燕諾足球會

飛燕諾足球會（荷蘭文：Feyenoord）係荷蘭甲組足球聯賽球隊，1908年喺荷蘭鹿特丹成立。
黃醒林

黃醒林係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
黃金儲備

黃金儲備（英文：Gold reserve）係各國中央銀行喺外匯儲備中所持有嘅黃金資產。喺金本位制度被放棄之後，仲由各國央行做貨幣發行準備嘅用途。

官方黃金儲備
各國官方黃金儲備攤入人均（克/人）
美國官方公佈嘅黃金儲備（千噸）同埋黃金價格。美國喺1971年放棄金本位制度
黃金坪島

黃金坪島係朝鮮半島北部鴨綠江上面一個島，由北韓平安北道管，面積10.4平方公里。
黃金寶

黃金寶，SBS，BBS，MH（英文：Wong Kam Po，1973年3月13號—），係香港單車運動選手，1990年加入香港單車聯會，最叻係公路單車賽，近年主攻場地賽。佢響亞洲大嘅單車賽攞倒唔少獎牌，重成日參加歐洲嘅賽事。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
黃金兄弟

《黃金兄弟》（英文：Golden Job），係2018年上畫嘅港產片，由錢嘉樂自導自演，同埋鄭伊健、陳小春、林曉峰、謝天華、曾志偉主演。故仔圍繞五個出生入死嘅兄弟為救濟細路而偷取特效藥。
黃遵憲

黃遵憲（1848年4月27號—1905年3月28號），字公度，別號人境廬主人，喺廣東嘉應州出世，客家人。晚清詩人、外交官、政治人同教育家。

生平
道光二十八年（1848年）4月27號，黃遵憲喺廣東嘉應州（今梅州市梅縣區東區下市角）出世。4歲讀書，10歲學詩。
光緒二年（1876年）中舉人。
光緒三年（1877年）隨何如璋東渡出使日本。在任期間，就琉球問題同日本積極交涉。後來佢去美國、英國、星加坡等地擔任外交官。駐外期間，佢留心觀察所在國嘅事物，認為中國要革新自強，必須效法日本維新變法。佢撰寫《日本國志》，全書共四十卷，五十幾萬字，詳細論述日本變革嘅經過同埋得失，借此提出改革中國嘅主張。
光緒八年（1882年）春，調任駐美國三藩市總領事。當時美國借啲意逮捕大批華僑入獄，黃到監獄探望華僑，叫隨從丈量監獄。美官員冇聲出，唯有釋放華僑。1894年黃回國。
光緒二十一年（1895年），出任湖南按察使，喺巡撫陳寶箴支持下宣傳維新變法。光緒二十四年（1898年）八月，獲任命為出使日本大臣。戊戌變法失敗之後，俾清政府列為「從嚴懲辦」嘅維新亂黨，但由於外國駐華公使等干預，清政府允許黃辭職還鄉。光緒三十一年（1905年）3月28號，黃遵憲喺鄉下病逝，終年58歲。

詩人
梅州黃遵憲故居
黃遵憲係「詩界革命」主要人物。佢輯錄咗9首客家民歌，收入《人境廬詩草》。梁啟超話，「近世詩人，能鎔鑄新思想入舊風格者，當推黃公度」，「公度之詩，獨闢境界，卓然自立於二十世紀詩界中，群推為大家」。

思想
黃遵憲喺1882年（光緒八年）至1885年出任清政府駐美國三藩市總領事，親眼目睹1884年美國總統選舉，點不知噉冇啟迪佢思想革新，反而令佢越來越似保守派。佢作詩歌《紀事》記載美國總統大選嘅情况同佢嘅感觸，結論係「共和政體萬不能施行於今日之吾國」。

著作
《日本雜事詩》二卷
1898年，《日本國志》四十卷，1887年成書，光緒二十四年上海圖書集成印書局出版、浙江書局重刊。
1911年，《人境廬詩草》十一卷（1902年定稿），1911年刊印於日本。
吳振清等編：《黃遵憲集》，天津人民出版社。
黃邊站

黃邊站（粵拼：wong4*2 bin1 zaam6；英文：Huangbian Station），規劃嗌過上林鎮站（soeng3 lam4 zan3 zaam6；Shanglinzhen Station），係廣州地鐵2號綫嘅車站，2010年9月25號開放，位置喺白雲區黃邊北路同廣雲路嘅交界，時代玫瑰園東南邊。佢係成個廣州地鐵入面，每日列車服務時間最長嘅車站，長度係每日18個鐘頭又13分鐘。

樓層
呢個站一共有2層樓嘅地下區域。其中地下一樓係站廳同2號綫嘅月台，而地下二樓係免費區同收費區嘅聯絡通道。同大多數嘅2號綫車站一樣，冇休息室同廁所響度。

站廳
黃邊站喺分開咗東西兩個站廳出嚟，但同2號綫白雲新城嘅另外3個站嚟PK下，雖然話呢個站嘅兩個站廳同兩個月台都係有條路軌隔開咗，但係唔理你係免費區定收費區都有條通道連埋一齊，就喺條軌道嘅下面。
站廳（東邊嗰個，喺2014年11月6號影。）

月台
呢個站有2個側式月台，喺廣雲路同黃邊北路交界嘅地底。
月台（去嘉禾望崗嗰邊，喺2014年11月6號影。）

商舖同自助服務
而家嘅江夏站入面得好少舖頭畀乘客買嘢同食嘢，有便利檔同麵包檔等。但係車站入面有自助服務設施畀乘客用，包括咗自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車嘅服務。而商舖喺車站嘅A出入口附近。
商舖
7-Eleven
鴻福堂
自然派
bling繽刻
美心西餅

出入口
黃邊站冚唪唥嘅出入口A出入口A出入口 B出入口B出入口 D出入口D出入口
呢個站一共有3個出入口。分別係A、B、D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅「上林鎮」站，嗰時嘅站位就喺黃邊村入面，雲山詩意小區西北邊嗰度。但係嗰時重係一片農田，未得到有效嘅開發。到咗2002年，呢個站嘅站位就移咗入嚟而家呢度，重改咗名嗌「黃邊」站，嗰時要等白雲機場搬走咗先至可以起。

工程
内文：白雲新城同廣州白雲國際機場 (1933—2004)
由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起。但係喺起之前，究竟起地底定係高架站就一直拗咗好耐，最後決定話將車站起喺地底，係因為減少拆遷同埋噪音干擾嘅嘢。呢個站喺2010年2月份封頂。

開通
内文：廣州地鐵2號綫
喺2010年9月25號，呢個站喺舊嘅2號綫一分為二之後，就開咗呢個站。而家佢係2號綫嘅中途站。

利用狀況
呢個站同江夏站一樣，附近冇幾遠大多數都係時代玫瑰園為主嘅住宅社區同埋黃邊村、上林鎮等城中村鎮，所以呢個站嘅客流都係啲黃邊村、上林鎮同埋附近嘅住宅社區周邊嘅居民上落。由於家陣有咗地鐵就好方便，所以有部分距離車站較遠嘅居民——好似喺白雲花園、樂得花園等村西邊嗰帶住嘅居民，甚至係住喺元下田村嘅居民都坐巴士嚟呢個站轉地鐵。而客流方面，呢個站都幾多人下。尤其係上下班高峰期嗰陣，有好多乘客喺呢個站上落車。
另外，呢個站距離3號綫嘅白雲大道北站比較近（喺黃邊站嘅B出入口到白雲大道北站嘅C1出入口嘅距離有1.3公里），所以喺呢個站坐車嘅乘客，一般都係去荔灣區、甚至係越秀區嘅中央公園、農講所、越秀公園、廣州火車站、北京路步行街、江南西或海珠廣場嗰邊。